text: 姚昌籙，號宇藉，山西平陽府臨晉縣民籍。明朝政治人物。生平.萬曆三十七年壬戌科進士。初授行人司行人，三年六月與正使太僕寺少卿洪瞻祖一起冊封荊府富順王朱常湢並繼妃王氏。四年十月護送故都御史孫瑋喪回籍。六年擢吏部稽勳司主事，調驗封司，管冊庫。七年調考功，調文選，七年五月陝西鄉試主考，升文選司員外郎、稽勳司郎中，給假。崇禎十年起南京兵部主事，升武選司郎中。十一年調南吏部稽勳司郎中，十二年升浙江揚州道右參議。弟姚昌祚，號仍藉，天啟七年丁卯舉人，官河南新野、泌陽二知縣，有勇力，素習武技，張獻忠攻下信陽後直趨泌陽，殺十餘人，不敵被俘，不屈罵賊而死，以殉難贈河南按察司僉事。子在紳、侄在鈞偕死焉。家族.曾祖姚景玉。祖姚登雲。父姚維新，萬曆七年己卯科舉人，歷廣宗知縣、深州知州。
metadata: erhwenkuo/wikipedia-zhtw
metadata: 姚昌籙
metadata: https://zh.wikipedia.org/wiki?curid=7432053